ཉིན་གུང་གི་དུས་ཚིགས་ལ།རྔ་ཡུལ་རྟོགས་ལྡན་དགོན་ཆེན་དུ་གཡུང་དྲུང་བོན་མཉམ་འབྲེལ་ལྷན་ཚོགས་ཀྱི་ཚོགས་གཙོ་རྩེ་ཞིག་ཚང་ཤེས་རབ་བསྟན་པའི་ཟླ་བ་དང་སྣང་ཞིག་སྐྱབས་མགོན་བསྐལ་བཟང་བློ་གྲོས་རྒྱ་མཚོ་རྣམ་གཉིས་གཙོར་བྱས་པའི་ཚོགས་མི་ལྷན་རྒྱས་དང་དགོན་པ་སོ་སོའི་འཐུས་ཚབ་ཀྱི་མི་སྣ་ཉིས་བརྒྱ་ལྷག་རྟོགས་ལྡན་དགོན་དང་གདོང་ལི་སྨིན་གྲོལ་བསམ་གཏན་དར་རྒྱས་གླིང་གཉིས་ཀྱི་དད་ལྡན་ལྷ་འབངས་མང་པོའི་རླངས་འཁོར་གཉིས་བརྒྱ་ལྷག་གིས་བསུ་མའི་སྣ་དྲངས་ཏེ་ཆིབས་བསྒྱུར་གནང་བ་མ་ཟད་རྟོགས་ལྡན་དགོན་གྱི་གླིང་བར་དང་འདུ་ཁང་མདུན་དུ་དད་ལྡན་རྒན་དར་གཞོན་གསུམ་གང་མང་གིས་ཁ་བཏགས་ལག་ལ་བཟུང་ནས་བསུ་མ་རྒྱ་ཆེན་བྱས་ཤིང་ཁྱད་པར་བླ་མ་གྲྭ་ཚང་ཀུན་གྱིས་ཀྱང་སེར་ཕྲེང་ཚར་དུ་དངར་བ་བྱས་ནས་གདུགས་དང་རྒྱལ་མཚན་འཕན་དར་སོགས་མཁའ་ལ་བསྒྲེངས་ནས་རོལ་མོ་འབུད་རྡུང་དཀྲོལ་གསུམ་བྱས་ནས་དགའ་སྤྲོས་བསུ་མ་རྒྱ་ཆེན་གནང་།